   لاهور (ويب ڊيسڪ) قومي ڪرڪيٽ ٽيم جي اڳوڻي ڪپتان ظهير عباس چيو آهي ته عمر اڪمل جو ڪيريئر ختم ٿي ويو. هڪ انٽرويو ۾ ظهير عباس چيو ته مڊل آرڊر بيٽسمين اهڙي ئي سزا جو حقدار هو، هو ڪو جونيئر ڪرڪيٽر ناهي، هڪ عرصي تائين ملڪ جي نمائندگي ڪندو رهيو آهي. سندس موجب پي سي بي طرفان عمر اڪمل کي اينٽي ڪرپشن قانونن جي حوالي سان ڪيترائي ڀيرا ٻڌايو ويو پر هن ان ڳالهه کي صفا نظرانداز ڪري ڇڏيو. ظهير عباس جو چوڻ هو پاڪستان ڪرڪيٽ بورڊ کي علم ٿيو ته عمر اڪمل غلطي جو اعتراف ڪري ورتو، جيڪڏهن ڪو قانون جي پاسداري نٿو ڪري ته توهان ڪيئن ٿا چئي سگهو هو بهترين ٽئلينٽ آهي، قانون جو احترام نه ڪندڙ ڪڏهن عظيم ڪرڪيٽر نٿو بڻجي سگهي.